stanford-oval/wikipedia huggingface dataset:
רופאים לזכויות אדם
העימות עם ההסתדרות הרפואית בישראל

באוגוסט 2009 פרסמה ההסתדרות הרפואית בישראל כי היא מנתקת את הקשרים עם "רופאים לזכויות אדם". יושב ראש ההסתדרות, ד"ר יורם בלשר, כתב כי העמותה מטילה דופי בזירה הבינלאומית ברופאי ישראל. זאת, לאחר שהעמותה פרסמה רשימה של רופאים ישראליים שהשתתפו לטענתה בעינויים של אסירים. יושב ראש הלשכה לאתיקה של ההסתדרות הרפואית, פרופ' אבינועם רכס, שבדק את הטענות, הכחיש אותן. העימות בין הגופים נגרם גם משום שנשיאת רופאים לזכויות אדם, ד"ר רוחמה מרטון, חתמה על עצומה בינלאומית להדחתו של בלשר מתפקיד נשיא ההסתדרות הרפואית העולמית.
עוד קודם לכן, ביולי 2009, בתגובה לקורס עזרה ראשונה שהעביר הארגון למפגינים נגד תוואי גדר ההפרדה, כינה בלשר את הארגון "קבוצה פוליטית קיצונית המחופשת לארגון רפואי".
צורכי הביטחון מול זכויות האדם

בהתנגשות בין צורכי הביטחון של מדינת ישראל ובין זכויות האדם של המחבלים העדיפה העמותה את זכויות האדם. דוגמאות:
לאחר נאום של נשיא הרשות הפלסטינית, מחמוד עבאס, שבו טען כי הנער החשוד בניסיון רצח, אחמד מנאסרה הוצא להורג בידי ישראל, פרסמה ישראל את תמונותיו של מנאסרה מאושפז בבית החולים הדסה עין כרם במצב קל עד בינוני. ארגון "רופאים לזכויות אדם" הביע מחאה על פרסום התמונות, בנימוק שפרסום תמונתו של קטין בלא אישור הוריו הוא הפרה של חוק הנוער, חוק הגנת הפרטיות וכללי האתיקה הרפואית.
העמותה הגישה, עם ארגונים נוספים, עתירה לבג"ץ התוקפת את סמכותו של שר הביטחון להורות על הריסת בתי מחבלים כאמצעי הרתעה. העתירה נדחתה.
בעקבות חדירה של כוח מסתערבים לבית חולים בחברון לשם לכידת מחבל שאושפז שם, פרסמה העמותה הודעת גינוי שבה נאמר: "פעם אחר פעם כוחות הביטחון מפרים את ההגנה המיוחדת שיש לבתי חולים ומתקנים רפואיים ברגל גסה. בכך הם מסכנים חולים, צוות רפואי ומבקרים".
ראו גם

בג"ץ רופאים לזכויות אדם נגד השר לביטחון פנים (מיטה לכל אסיר)
ג'סטין ולבי

גָ'סְטין פּוֹרְטָל וֶלְבּי (באנגלית: Justin Portal Welby;‏ נולד ב-6 בינואר 1956) הוא איש דת אנגליקני-אוונגליקלי בריטי. מכהן בתפקיד הארכיבישוף מקנטרברי, ה-105 למניין, החל משנת 2013.
לקריאה נוספת

Andrew Atherstone,‏ Archbishop Justin Welby: The Road to Canterbury.‏ Andrews, 2013.
שלטו של הארכיבישוף.
מבאייה ניאנג

מבאייה ניאנג (בצרפתית: M'Baye Niang; נולד ב-19 בדצמבר 1994) הוא כדורגלן צרפתי-סנגלי המשחק בסמפדוריה בעמדת החלוץ.
קריירת מועדונים > ראשית הקריירה

ניאנג התחיל לשחק כדורגל בגיל 7 בקבוצת באסה-סיין לה מורו, וכעבור שנתיים הצטרף לפויסי. בגיל 13 הצטרף לקבוצת הנוער של קאן, אף על פי שעורר עניין גם בליל ופריז סן-ז'רמן. בקיץ 2010 הצטרף לקבוצת המילואים של המועדון במשחק הליגה נגד אוורן. במשחק שלאחר מכן נגד מולן, ניאנג הבקיע את שער הבכורה שלו בקריירה. שמו של ניאנג נקשר גם ליובנטוס, טוטנהאם הוטספר ומנצ'סטר סיטי שהציעה עבורו 8 מיליון אירו.
ב-18 בפברואר 2011 ניאנג חתם לשלוש עונות בקאן. ב-24 באפריל 2011 ערך את הופעת הבכורה שלו בקבוצה הבוגרת במשחק הליגה נגד טולוז. ניאנג היה בן 16 שנים ו-114 ימים, ובכך הפך לכדורגלן הצעיר בתולדות המועדון. ב-7 במאי ניאנג הבקיע את שער הבכורה שלו בקבוצה הבוגרת בתיקו 1-1 נגד לאנס. שער זה הפך אותו לשחקן השני הכי צעיר שכובש בליגה הצרפתית אחרי לורן רוסי.
בקיץ 2011 התפוצצה פרשה בה דווח כי ניאנג חתם על החוזה ללא אישור הוריו, ובשל היותו קטין החוק הצרפתי מחייב אישור הורים ואביו אף איים לתבוע את המועדון. למרות הפרשה, ניאנג התחיל את העונה בקאן כרגיל.
קריירת מועדונים > מילאן

ב-28 באוגוסט 2012 ניאנג חתם לשלוש עונות במילאן מהסרייה א'. ב-13 בדצמבר 2012 ניאנג ערך את הופעת הבכורה שלו בניצחון 0–3 נגד רג'יהנ במסגרת סיבוב החמישי של הקופה איטליה, בו גם כבש את שער הבכורה שלו במילאן, המשחק נגמר בניצחון 0–3 עבור מילאן. ב-19 בדצמבר 2012 חתם על חוזה חדש במילאן שמשאיר אותו בקבוצה עד שנת 2017.
בינואר 2014 ניאנג הושאל למונפלייה עד לסיום העונה. במונפלייה הוא רשם 19 הופעות והבקיע 4 שערים. בינואר 2015 הושאל לגנואה.
במשחקי טרום העונה של עונת 2015/2016, ניאנג נפצע בעצמות המסרק ונעדר כשלושה חודשים. ב-7 בנובמבר 2015 ניאנג ערך את הופעת הבכורה שלו לעונה בתיקו 0-0 נגד אטאלנטה. ב-28 בנובמבר 2015 הבקיע את שער הבכורה שלו עבור מילאן בניצחון 1–4 נגד סמפדוריה.
בינואר 2016 הציעה לסטר סיטי האנגלית 16 מיליון אירו עבורו, אך מילאן דחה את ההצעה. במרץ 2016 נפצע בתאונת דרכים ונעדר מהמגרשים לחודשיים. ב-27 באוגוסט 2016 הורחק בהפסד 2–4 לנאפולי.
בעונת 2016/2017, ניאנג סבל מירידה ביכולת ובינואר 2017 הושאל לווטפורד. ב-31 בינואר 2017 ערך את הופעת הבכורה שלו בקבוצה בניצחון 1–2 נגד ארסנל. ב-4 בפברואר 2017 ניאנג הבקיע שער הבכורה שלו בקבוצה בניצחון 1–2 נגד ברנלי.
קריירת מועדונים > טורינו וראן

ב-31 באוגוסט 2017 הושאל לטורינו עד לסיום העונה. ב-10 בספטמבר 2017 ניאנג ערך את הופעת הבכורה שלו בטורינו בניצחון 0–1 נגד בנוונטו. ב-1 באוקטובר 2017 ניאנג הבקיע את שער הבכורה שלו בקבוצה בתיקו 2-2 נגד הלאס ורונה.
בסיום העונה, טורינו רכשה את כרטיס השחקן של ניאנג תמורת 12 מיליון אירו. ב-31 באוגוסט 2018 הושאל ניאנג לסטאד רן עד לסוף העונה. ב-2 בספטמבר ערך את הופעתו הבכורה בקבוצה בניצחון 0–2 על בורדו. ב-30 בספטמבר כבש את שערו הראשון בתיקו 1-1 נגד טולוז. בעונתו הראשונה בקבוצה זכה בגביע הצרפתי, ב-30 במאי 2019 חתם באופן קבוע בראן.
ב-9 באוגוסט 2023 ניאנג חתם באדנה דמירספור מליגת העל הטורקית.
ב-31 בינואר 2024 חתם באמפולי מהסרייה א' עד לסיום העונה.
ב-8 בספטמבר 2024 חתם בוידאד קזבלנקה המרוקאית.
ב-15 בינואר 2025 חזר לאיטליה וחתם בסמפדוריה מסרייה ב'.
קריירה בינלאומית

בצעירותו, ניאנג שיחק בנבחרות הצעירות של צרפת. בנובמבר 2012 ניאנג נתפס במועדון לילה, בזמן ששהה עם הנבחרת הצעירה והושהה מהנבחרת לשנה.
ב-7 באוקטובר 2017 ניאנג ערך את הופעת הבכורה שלו בנבחרת סנגל בניצחון 0–2 נגד כף ורדה במסגרת מוקדמות מונדיאל 2018. במאי 2018 נכלל בסגל הנבחרת לקראת מונדיאל 2018. ב-19 ביוני 2018 ניאנג כבש את שער הבכורה שלו בנבחרת בניצחון 1–2 נגד פולין.
תארים

הסופר קאפ האיטלקי: 2016
הגביע הצרפתי: 2018/19
צ'רון שרי

צ'רון אינטף צ'פרן שרי (בהולנדית: Tjaronn Inteff Chefren Chery; נולד ב-4 ביוני 1988) הוא כדורגלן סורינאמי-הולנדי המשחק בעמדת הקשר ההתקפי ברויאל אנטוורפן מליגת העל הבלגית.
קריירת מועדונים

שרי נולד באנסחדה שבהולנד, להורים ממוצא סורינאמי.
הוא החל לשחק כדורגל בקבוצות הנוער של UDI אנסחדה (הול') וויקטוריה'28 (הול'). בגיל 14 הצטרף לטוונטה, והיה שותף לזכייה של הקבוצה באליפות הנוער ההולנדית לעונת 2007/2008, כאשר הוא שימש כקפטן. ב-26 באוקטובר 2008 ערך את הופעת הבכורה שלו בקבוצה הבוגרת בניצחון 2–0 על ויטסה ארנהם. בינואר 2009 הושאל לקמבור, וב-16 בינואר 2009 ערך את הופעת הבכורה שלו בקבוצה בניצחון 0–1 על הארלם.
בקיץ 2009 הושאל ל-RBC(אנ'). ב-8 במרץ 2010 הבקיע את שער הבכורה שלו בקבוצה, בתיקו 1–1 נגד אמן. ב-29 ביולי 2010 חתם באמן, וב-13 באוגוסט 2010 ערך את הופעת הבכורה שלו בקבוצה בהפסד 0–3 לזוולה. שבועיים לאחר מכן הבקיע את שער הבכורה שלו בקבוצה, בהפסד 2–3 למאסטריכט. את העונה סיים עם תשעה שערים ב-33 הופעות.
ב-6 ביוני 2011 חזר לליגה הראשונה כאשר חתם לשנתיים בדן האג, עם אופציה לשנתיים נוספות. ב-14 ביולי 2011 ערך את הופעת הבכורה שלו בקבוצה, בניצחון 2–3 נגד טאוראס טאורגה. שבוע לאחר מכן כבש את שער הבכורה שלו בקבוצה במשחק הגומלין, בו ניצחה דן האג 2–0. ב-1 בדצמבר 2012 הורחק בהפסד 0–2 לטוונטה. בנוסף להרחקה הושעה לשלושה משחקים נוספים, ולאחר מכן עונשו הומתק במשחק אחד פחות.
ב-23 ביולי 2013 הושאל לחרונינגן עד לסיום העונה. ב-3 באוגוסט 2013 ערך את הופעת הבכורה שלו בקבוצה בניצחון 4–1 נגד נאק ברדה, בו גם כבש את שער הבכורה שלו. במהלך העונה חתם על חוזה קבוע בקבוצה. עונת 2014/2015 הייתה עונת השיא שלו כשכבש במהלכה 17 שערים, זכה עם הקבוצה בגביע ההולנדי ונבחר לשחקן המצטיין של העונה במועדון.
ב-20 ביולי 2015 חתם לשלוש שנים בקווינס פארק ריינג'רס מליגת המשנה באנגליה. את הופעת הבכורה שלו בקבוצה ערך בהפסד 0–2 לצ'רלטון את'לטיק במחזור הראשון של עונת 2015/2016. ב-22 באוגוסט 2015 הבקיע לראשונה במדי הקבוצה, כאשר כבש צמד בניצחון על האדרספילד טאון.
ב-13 בינואר 2017 חתם בגוויג'ואו ז'ינצ'נג מליגת העל הסינית. ב-3 במרץ 2017 ערך את הופעת הבכורה שלו בקבוצה בתיקו 1–1 נגד ליאונינג, ובסך הכל ערך 27 הופעות במדי הקבוצה, בהן כבש שער אחד. ב-28 ביולי 2018 הושאל לקייסריספור מליגת העל הטורקית. בעונתו היחידה בקבוצה ערך 33 הופעות וכבש תשעה שערים.
קריירת מועדונים > מכבי חיפה

ב-12 באוגוסט 2019 הגיע לישראל וחתם במכבי חיפה. ב-18 באוגוסט 2019 ערך את הופעת הבכורה שלו בקבוצה בניצחון 1–2 על מכבי נתניה בגביע הטוטו. במחזור הפתיחה של עונת 2019/2020 ערך את הופעת הבכורה שלו בליגת העל, כאשר נכנס כמחליף בדקה ה-29 בניצחון 3–4 על הפועל רעננה. ב-21 באוקטובר 2019 הבקיע את שערו הראשון בקבוצה, בתיקו 1–1 מול בני יהודה תל אביב. ב-26 באוקטובר 2019 כבש צמד שערים בניצחון 0–3 על הפועל כפר סבא. שרי היה מהמצטיינים של חיפה, שסיימה את העונה במקום השני, כשלזכותו עשרה שערים ו-11 בישולים.
ב-30 בדצמבר 2020 האריך את חוזהו במועדון עד 2023 ומונה לקפטן המשני של הקבוצה (הקפטן הראשי היה נטע לביא).
שרי היה מהמצטיינים של חיפה בעונת 2020/2021, בה זכתה מכבי חיפה באליפות. הוא כבש 12 שערים (סגן מלך השערים של הליגה) ובישל חמישה נוספים. הוא נבחר לזר המצטיין של ליגת העל.
ב-5 באוגוסט 2021 הוא בישל ארבעה שערים בניצחון 2–7 על HB טורסהאבן במסגרת מוקדמות הקונפרנס ליג. חיפה העפילה לשלב הבתים של הקונפרנס ליג וסיימה במקום הרביעי. ב-16 באפריל 2022 כבש את שערו ה-30 בהופעתו ה-100 בליגה, בניצחון 0–1 על בני סכנין, שער שנבחר לשער העונה. הוא היה מהמצטיינים של חיפה, שזכתה שוב באליפות, ותרם תשעה שערים (חלקם מכריעים) ושבעה בישולים. הוא נבחר בפעם השנייה ברציפות לזר המצטיין של ליגת העל.
שרי הבקיע שער חשוב בפלייאוף ליגת האלופות נגד הכוכב האדום בלגרד והעפיל עם מכבי חיפה לליגת האלופות בפעם השלישית בתולדותיה ובפעם הראשונה שלו כשחקן. ב-14 בספטמבר 2022 כבש את שער הבכורה של מכבי חיפה בעונת 2022/2023 בליגת האלופות מול פריז סן-ז'רמן באצטדיון סמי עופר, משחק אותו הפסידה 1–3.
לאחר עזיבת נטע לביא את הקבוצה בינואר 2023, מונה שרי לקפטן הקבוצה. הוא הוביל את מכבי חיפה לאליפות שלישית ברציפות (ו-15 בסך הכל) ותרם עשרה שערים ושמונה בישולים.
קריירת מועדונים > חזרה לארצות השפלה

באמצע עונת 2023/2024 נאלצה משפחתו של שרי לעבור להולנד בשביל לקבל טיפול רפואי מיוחד עבור בנו של שרי. עקב זאת, ביקש להיות מושאל למועדון בהולנד, כדי להימצא בקרבת משפחתו. ב-26 בינואר 2024, עבר בהשאלה עד תום העונה לניימכן מליגת העל ההולנדית.
ב-26 במאי 2024 חתם לשנתיים ברויאל אנטוורפן מליגת העל הבלגית.
קריירת נבחרות

במאי 2015 זומן שרי לראשונה לסגל נבחרת הולנד, אך טרם רשם הופעה בנבחרת. כך גם שנתיים לאחר מכן, תחת המאמן לואי ואן חאל.
בדצמבר 2016 זומן לראשונה לסגל נבחרת סורינאם, אך קבוצתו חרונינגן, שבמדיה שיחק אז, לא אישרה לו לצאת לאימוני הנבחרת.
ב-15 במרץ 2021, זומן לסגל בשנית נבחרת סורינאם לקראת המשחקים נגד איי קיימן וארובה. ב-27 במרץ, ערך את הופעת הבכורה שלו בנבחרת סורינאם בניצחון 6–0 נגד ארובה.
ב-5 באוקטובר 2023 הודיע על פרישה מהנבחרת.
תארים

הגביע ההולנדי: 2014/2015
אליפות (3): 2020/2021, 2021/2022, 2022/2023
אלוף האלופים (2): 2021, 2023
גביע הטוטו: 2021/2022
תארים אישיים
מלך הבישולים של ליגת העל: 2019/2020 (11 בישולים)
השחקן הזר של העונה בליגת העל מטעם אתר ONE וארגון שחקניות ושחקני הכדורגל: 2020/2021, 2021/2022
נבחרת העונה בליגת העל מטעם אתר ONE וארגון שחקניות ושחקני הכדורגל: 2022/2023
הערות שוליים

↑  דורון בן דור, ‏צ'ירון שרי חתם במכבי חיפה: זה הבית החדש שלי, באתר ONE‏, 12 באוגוסט 2019
↑  מכבי חיפה פתחה עונה עם 3:4 מלהיב והפכפך על הפועל רעננה, באתר וואלה, 24 באוגוסט 2019
↑  ירוק עד 2023: צ'ארון שרי סיכם על הארכת חוזה במכבי חיפה, באתר הארץ, 30 בדצמבר 2020
↑  מכבי חיפה זכתה באליפות המדינה אחרי 10 שנים, באתר וואלה, 30 במאי 2021
↑  ליגת העל בכדורגל 2020/21 כדורגל - וואלה! ספורט, באתר וואלה!
↑   השער היפה ביותר לעונת 2021/22: צ'רון שרי, סרטון בערוץ "IPFL - מנהלת הליגות לכדורגל", באתר יוטיוב (אורך: 01:04)
1 2  הרשים: צ'ירון שרי נבחר לזר העונה בליגת העל, באתר ynet, 12 במאי 2022
↑  צ`ארון שרי: "הרגשתי בודד. זה השפיע על הרמה שלי", באתר ערוץ הספורט, 26 בינואר 2024
↑  רשמי: צ'ארון שרי חתם באנטוורפן, באתר ערוץ הספורט, 26 במאי 2024
↑  מערכת ONE, ‏בדרך לבכורה: צ'ירון שרי זומן לסגל סורינאם, באתר ONE‏, 16 במרץ 2021
↑  יגאל גולדשטיין, ‏צ'ארון שרי הודיע על פרישה מנבחרת סורינם, באתר ערוץ הספורט, 5 באוקטובר 2023
↑  אצילי וזהבי בפנים: ה-11 של העונה בליגת העל, באתר ONE‏, 18 במאי 2023
Prototype 2

| --- | --- |

כרזת המשחק
 כללי
 תאריך הוצאה:  פלייסטיישן 3  Xbox 360‏ – 24 באפריל 2012  מחשב אישי – 24 ביולי 2012  פלייסטיישן 4 – 20 באוגוסט 2015  Xbox One‏ – 12 באוגוסט 2015
 סוגה:  משחק פעולה-הרפתקאות
 מספר שחקנים:  משחק לשחקן יחיד
 פיתוח:  Radical Entertainment
 הוצאה לאור:  Activision
 ארץ מקור:  ארצות הברית  קנדה
 שפות:  אנגלית
 סדרה:  Prototype
 דרישות תוכנה
 מנוע משחק:  Titanium 
 מצבי משחק:  משחק וידאו למשתתף יחיד 
 פלטפורמות:  Xbox 360, פלייסטיישן 4, Microsoft Windows, פלייסטיישן 3, Xbox One 
 המשחק הקודם:  Prototype
 דרישות מערכת
 בקרים:  ג'ויסטיק  מקלדת ועכבר
 
 www.prototypegame.com
 
Prototype 2 (בתרגום חופשי לעברית: אב-טיפוס 2) הוא משחק וידאו מסוגות פעולה ועולם פתוח שפותח על ידי האולפן הקנדי Radical Entertainment והופץ בשנת 2012 על ידי חברת Activision. המשחק משמש כהמשך למשחק Prototype משנת 2009. המשחק הוכרז לראשונה בטקס Spike VGA-Awards בשנת 2010. גרסאות הפלייסטיישן 4 וה-Xbox One שוחררו ב-14 ביולי 2015 יחד עם אוסף המאגד את שני המשחקים ושמו Prototype Biohazard Bundle.
המשחק מציג פרוטגוניסט חדש בשם ג'יימס הלר, ששם לעצמו מטרה להרוס את וירוס ה-Blacklight ולהרוג את אלכס מרסר (הפרוטגוניסט מהמשחק הקודם) לאחר שהאחרון רצח את אשתו ובתו. למרות שהמשחק היה בראש טבלת המכירות לזמן קצר, החברה שיצרה את המשחק סבלה מהפסדים כספיים לאחר יצירתו.
משחקיות

כמו אלכס מרסר, ג'יימס הלר (הפרוטוגניסט של המשחק הנוכחי) מסוגל לשנות את גופו ולספוג אנשים על מנת לקבל את זכרונותיהם, כישוריהם והופעתם. מערכת ספיגת בני האדם קיבלה שדרוג מכיוון שחיילי הצבא במשחק מתמקמים באזורים שונים בניו יורק (כל אזור בעל רמת סיכון אחרת, בהתאם לכמות המפלצות בו) ולכן כישוריהם בהתאם. לדוגמה, אם השחקן יספוג חייל שנמצא באזור הצהוב (אזור עם דרגת סיכון בינונית), האזרחים החיים באזור ינסו להימנע ממנו. כדי למנוע מהשחקן להגיע למצב שבו הוא מוקף באויבים בלי יכולת הוגנת להילחם, הומצאה מערכת הגורמת לג'יימס "להתגלגל" לצדדים ובכך להימנע ממתקפות אויביו, בנוסף לדמויות ללא שחקן בעלות בינה מלאכותית משופרת יותר. ג'יימס יכול להשתמש בנשקים חמים שונים אותם הוא מוצא ברחבי מפת המשחק, לדוגמה, ג'יימס יכול להוציא תותח מהטנק אליו הוא מחובר ולירות בו בחופשיות. ג'יימס יכול גם להתגנב ולהזריק לגופם של בני אדם כגון חיילי Blackwatch את הווירוס, בכך להפוך אותם "לפצצות ביולוגיות" שמתפוצצות והורגות את האויבים מסביבם. כמו לאלכס, גם לג'יימס יש כוח וזריזות על אנושיים המאפשרים לו לקפוץ למרחקים עצומים, לרוץ במהירות על משטחים אנכיים ועל קירות וכן לדאות באוויר. בנוסף לאלו, ג'יימס מצויד במעין סונאר תרמי המאפשר לו למצוא את האנשים שהוא מחפש בעזרת חום גופם (מה שמחליף את המערכת לפיה האדם המבוקש מופיע במפה עם אייקון מעל ראשו). השדרוגים במשחק מופיעים כמוטציות אותן הלר מקבל בעת עליית רמות או בספיגה של מפלצות בעלות יכולות מיוחדות (כגון מפלצת שמנה בעלת זרועות ענקיות שספיגתה מעניקה להלר אגרופנים) ולשחקן יש אפשרות לבחור באילו שדרוגים הוא רוצה להתמקד בכל זמן נתון.
כדי לסייע לשחקנים, יוצרי המשחק הוסיפו לג'יימס יכולת ההופכת את זרועותיו למעין זרועות נמתחות איתן הוא מסוגל למשוך אליו אויברים רחוקים וכן לזרוק חפצים על חפצים אחרים (לדוגמה, לזרוק מכונית על טנק). שחקנים יוכלו לבתר את אויביהם, יכולת שהופכת לשימושית בהדרגה ככל שהשחקן משפר אותה. המשחק מציג מגוון דרכים להרוג אויבים כגון לזרוק עליהם רכבים, עריפת ראשיהם, שימוש בכוחות שינוי הצורה שלו או בקרב פנים מול פנים בעזרת אגרופים. מערכת הספיגה גם השתנתה וכעת במקום "לתפוס" דמות ולהבהיל את האנשים מסביב, ג'יימס יכול להתגנב מאחורי הדמות ולספוג אותה בשקט מבלי שאף אחד רואה. יכולת זאת מסייעת לו להתגנב לבסיסים של Blackwatch ולספוג את מטרותיו מבלי להפעיל את האזעקות בבסיס. במשחק הנוכחי, ג'יימס מקבל יכולת לשלוט על קבוצת מפלצות ולגרום להם לתקוף את מי שיחפוץ.
במקום להיחשף לאירועים במפה שיובילו את השחקן למשימות צד, ג'יימס יכול לפרוץ לטרמינלים ברשת של Blacklight ודרכם לקבל משימות משנה שמרחיבות את עלילת המשחק. הצלחה במשימות אלו מרחיבות את עלילת המשחק ומעניקות לשחקן נקודות שדרוג נוספות לדמות.
רד-נט

טרם יציאת המשחק, האולפנים הכריזו על שירות בשם רד-נט (Rednet) שמציעה לשחקן אירועים שבועיים, יכולות חדשות לשחקן ואתגרים. כשהמשחק יצא, אלו שקנו אותו בהזמנה מראש וכן אלו שקנו עותק חדש, קיבלו איתו 55 תוספות DLC (חבילות הרחבה בתשלום) ללא תשלום. ה-DLC כללו אתגרים חדשים עבור השחקן, יכולות חדשות, תוספות לאווטאר המשתמש בקונסולת ה-Xbox 360 וערכות נושא עבור הפלייסטיישן 3. בנוסף השחקנים קיבלו גם סרטונים שמציגים את תהליך העבודה על המשחק. במטרה לא לבלבל את השחקנים, האולפנים הכריזו שהמשימות במשחק לא קשורות לעלילתו הראשית.
55 התוספות יצאו למשחק באופן שבועי בין התאריכים 24 באפריל ועד ל-7 ביוני. התכנים שהתקבלו במשחק זמינים עבור השחקנים ללא הגבלה. כדי שהתוכן יהיה יותר משתלם, האולפנים הצהירו שהתוכן זמין לכל פרופיל בקונסולה בה מותקן המשחק.
חוברות קומיקס

כמו במשחק הקודם, אולפני Radical Entertainment יצרו שלוש חוברות קומיקס המגשרות על הפער בין עלילת המשחק הראשון לשני. החוברות הופצו על ידי חברת Dark Horse Comics.
החוברת הראשונה נקראה "העוגן" ובעלילתה, אלכס הכחיד את הווירוס באפריקה, מקסיקו ורוסיה ולאחר מכן החל לטייל בעולם במטרה להבין האם הווירוס הפך אותו לאנושי, מגן האנושות או למשמידה. אלכס מחליט שהוא מציל האנושות ומחליט להכחיד את האנושות הקיימת במטרה להתחיל עידן חדש נטול מלחמות וקונפליקטים בין בני האדם. למרות זאת, אלכס מתאהב באישה שבוגדת בו ובעקבות החוויה אלכס מאבד את אמונו במין האנושי וחוזר לניו יורק במטרה לשחרר את הווירוס מחדש.
החוברת השנייה נקראה "ניצולים" מתמקדת בשוטר לשעבר בשם קונראד שמצטרף לאדם דתי בשם עמי לוין ולסטודנטית לאמנות בשם מרסי. השלושה פוגשים בלוטננט ריילי המסכים לתת לקונראד לראות את אשתו בתנאי שהאחרון יסכים לעבוד עבור Gentek. קונראד מסכים, מבלי לדעת שאשתו נהרגה והוא מצוות לפרויקט אוריון.
החוברת השלישית שנקראה "מבוך" מפגישה את ג'יימס הלר עם אדם בשם מייק מרקוס.
פיתוח

פיתוח המשחק החל מיד לאחר הצלחת המשחק הראשון ופיתוחו נמשך כשלוש שנים. המשחק הוצג לראשונה בטקס Spike VGA-Awards בדצמבר, 2010. המשחק הפך למוקד עניין עיקרי במגזין הגיימינג האינטרנטי EGM בו הכותבים החלו לתהות לגבי עלילתו והדמויות שבו. מבחינה גרפית, המשחק עבר שדרוג משמעותי ביחס לקודמו וכעת מציג בניינים, כלי רכב ומפלצות בצורה יותר מפורטת. תסריטאי המשחק הוא דן ג'ולי.
המשחק נבנה בעזרת מנוע Titanium 2.0.
ביקורות

האתר Metacritic העניק לגרסת המחשב ציון של 76/100, לגרסת הפלייסטיישן 3 ציון של 79/100 ולגרסת ה-Xbox 360 ציון של 74/100.
הערות שוליים

↑  News: Prototype 2 announced, coming in 2012 - ComputerAndVideoGames.com, web.archive.org, ‏2014-01-16
↑  "Surprise! Prototype game bundle released for Xbox One today". Eurogamer.net (באנגלית בריטית). 2015-07-14. נבדק ב-2022-10-02.
↑  Brian Crecente, Prototype couldn't find a big enough audience, studio essentially closing down, Polygon, ‏2012-06-28 (באנגלית)
↑  E3 2011: Prototype 2 Preview, GamingExcellence, ‏2011-06-22 (באנגלית)
↑  Prototype 2 Radnet Edition includes 55 DLC drops, GameSpot (באנגלית)
↑  Radical - Radnet, web.archive.org, ‏2012-12-17
↑  Pete Haas published, Prototype 2 Comics Reintroduce New York Zero, CINEMABLEND, ‏2012-01-17 (באנגלית)
↑  Spike TV VG Awards: Prototype 2 Debut Trailer | GameWatcher, www.gamewatcher.com (באנגלית)
↑  En Güvenilir Online Canlı Bahis Siteleri 2022, www.srilankaolympic.org
↑  PCGH interview with Radical Entertainment about PROTOTYPE, PC Games Hardware, ‏2008-04-23 (באנגלית)
↑  Prototype 2, Metacritic (באנגלית)
↑  Prototype 2, Metacritic (באנגלית)
↑  Prototype 2, Metacritic (באנגלית)
| --- | --- |
בקרת זהויות :  BnF: cb16599174q (data)  VIAF: 293684121   WorldCat (עם VIAF): 293684121
בית הכנסת בפנצ'בו

| --- | --- |

צילום בית הכנסת מ-1912
 מידע כללי
 סוג:  בית כנסת
 כתובת:  רחוב סווטיסלאבה קספינוביצ'ה 30 (בסרבו-קרואטית: Dr. Svetislava Kasapinovića Street)
 מיקום:  פנצ'בו
 מדינה:  סרביה
 מנהל:  ד"ר לדיסלב ארש
 הקמה ובנייה
 תקופת הבנייה:  1907–1909 (כשנתיים)
 אדריכל:  קארוי פנבש (בהונגרית: Fenyvés, Karòly)
 סגנון אדריכלי:  התחייה הגותית, אמנות מודחאר
 מידות
 קומות:  2
 
 קואורדינטות:  44°52′01″N 20°38′03″E﻿ / ﻿44.86694°N 20.63417°E﻿ / 44.86694; 20.63417
  (למפת סרביה מוגדלת) בלגרד נובי סאד  ניש קראגויבאץ סובוטיצה זרניאנין צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי בית הכנסת בפנצ'בו(למפת סרביה רגילה) בלגרד נובי סאד  ניש קראגויבאץ סובוטיצה זרניאנין צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי בית הכנסת בפנצ'בו
 
בית הכנסת בפנצ'בו (בסרבית קירילית: Панчевачка синагога) היה בית כנסת אשר פעל בעיר פנצ'בו בסרביה בין השנים 1910–1955.
היסטוריה

ראשוני היהודים התיישבו בעיר במהלך המאה ה-18 ובהמשך הוקם במקום בית עלמין יהודי. ב-1900 מנתה הקהילה 751 נפשות, ובפרוץ מלחמת העולם השנייה התגוררו בפנצ'בו 548 יהודים. לאחר הכנעת ממלכת יוגוסלביה על ידי גרמניה הנאצית החלו הגרמנים ברדיפות יהודים תוך שהם מסתייעים באוכלוסייה מקומית ממוצא גרמני (פולקסדויטשה). חלק מבני הקהילה נורו בגיא ההריגה בכפר יאבוקה הסמוך לעיר, וחלקם גורשו למחנות הריכוז סיימישטה וטופובסקה שופה. לאחר המלחמה שבו לפנצ'בו שרידי הקהילה. ב-1947, התגוררו בפנצ'בו 101 יהודים וב-1968 מנתה הקהילה היהודית 47 נפשות.
המבנה

בית הכנסת תוכנן על ידי האדריכל מבודפשט קארוי פנבש (הו') בסגנונות אדריכליים של התחייה הגותית ואמנות מודחאר. הוא נבנה בין השנים 1907–1909, ונחנך רשמית ב-16 במאי 1910. במהלך מלחמת העולם השנייה הוחרם המבנה על ידי הוורמאכט ושימש כמחסן. לאחר המלחמה הוחזר המבנה לחזקת הקהילה היהודית אשר התקשתה להחזיק אותו. ב-1955 תרמה אותו הקהילה לרשות המקומית, אך בהמשך הוא הוחרם על ידי שלטונות יוגוסלביה. ב-1956 נהרס המבנה ובמקומו נבנו שני מבני מגורים חד קומתיים. שרידי יודאיקה מהריסות המבנה הועבר למוזיאון להיסטוריה יהודית בבלגרד. ב-1992 החלו בעבודות שחזור בית הכנסת. ב-2007 נפגע המבנה המשוחזר בדליקה אשר פרצה במקום.
הערות שוליים

↑  הקהילה היהודית בפנצ'בו, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 273–274.
↑  היסטוריה של בית הכנסת, באתר pancevo.com (בסרבית).
↑  בית הכנסת בפנצ'בו, באתר pancevo.city (בסרבית).
שי אהרון

שי אהרון (נולד ב-12 באוקטובר 1978) הוא כדורגלן עבר ישראלי, ששיחק בעמדת החלוץ והקשר התקפי. כיום המנהל המקצועי של קבוצת הפועל ירושלים.
קריירה

שי אהרון נולד וגדל בירושלים בשכונת גילה. בגיל 10 הצטרף לקבוצת הילדים של הפועל ירושלים שחבריו לכיתה הזמינו אותו לשחק בה. כבר בגיל 16 גילה כשרון יחסי על בני גילו, והוזמן לקבוצה הבוגרת של הפועל ירושלים, כשמאמן הקבוצה, אורי מלמיליאן, שחקן מפורסם בירושלים בפני עצמו, הקפיץ אותו לבוגרים. במשחקו הראשון בבוגרים בשנת 1996 נגד הפועל רמת-גן, ניצחה הקבוצה 0–3, כאשר הוא מבקיע שער עוד בהופעת הבכורה שלו, ובסיום אותה עונה עלתה הקבוצה לליגה הבכירה.
לאחר מכן יצא להשאלה לקבוצת מכבי פתח תקווה שם לא הצליח להבקיע, וחזר להפועל ירושלים. בשנת 2000 יצא להשאלה קצרה בהכח מכבי רמת גן אך חזר לאחר תקופה קצרה. ב-2004 יצא שוב להשאלה לעונה אחת בהפועל אשקלון.
בשנת 2010 עבר לשחק ביריבה העירונית של הפועל ירושלים, הפועל קטמון שהוקמה כקבוצת אוהדים שאוהדיה מאוכזבים מניהול הפועל ירושלים בבעלותו של יוסי סאסי. בקבוצה זו הופיע 115 פעמים והבקיע 55 שערים שהעלו את הקבוצה מליגה א' עד לליגה הלאומית, לאחר מכן פרש מכדורגל בגיל 36.
ב-1 במאי 2015 חזר אהרון מפרישה לשחק משחק אחרון (אחרי שלא שיחק שנה שלמה) והשתתף במשחק עלייתה המחודשת של קטמון מליגה א' לליגה הלאומית, כאשר במשחק סוער במיוחד החמיץ שני פנדלים, אך גם כבש ובישל בניצחון של קטמון 4:2 על מכבי עירוני קריית אתא. לאחר משחק זה פרש סופית מכדורגל בגיל 37, וקיבל תפקידי ניהול ספורטיבי במועדון.
לאחר הפרישה

לאחר הפרישה הסופית מכדורגל אייש אהרון מספר תפקידי ניהול ספורטיבי בקבוצות הנוער בהפועל קטמון, וכיום הוא המנהל הספורטיבי של הקבוצה המאוחדת של הפועל ירושלים.
אהרון בוגר תואר ראשון בחינוך וחברה, עם התמקדות בהכשרות בספורט בקריה האקדמית אונו.[דרוש מקור][מפני ש...]
הערות שוליים

↑  גיא בן זיו, ‏הסמל עזב: אהרון עבר מהפועל ירושלים לקטמון, באתר ONE‏, 21 ביוני 2010
↑  שי אהרון, הסמל של קטמון פורש, רז זהבי, אתר דאבל פס, 25 ביוני 2014
↑  מערכת ONE, ‏נפרדנו כך: משחק פרישה משוגע לשי אהרון מקטמון, באתר ONE‏, 1 במאי 2015
↑  מהאצטדיון לספסל הלימודים, haifahaifa ‏4 בנובמבר 2018
דיוקן בנג'מין דיזראלי (פרנסיס גרנט)

| --- | --- |

 מידע כללי
 צייר:  פרנסיס גרנט 
 תאריך יצירה:  שנות ה־50 של המאה ה־19 
 טכניקה וחומרים:  קנבס, צבע שמן 
 ממדים בס"מ
 רוחב:  83.8 ס״מ 
 גובה:  96.5 ס״מ 
 נתונים על היצירה
 מספר יצירה:  428984 (קרן הנאמנות הלאומית למקומות בעלי עניין היסטורי או יופי טבעי) 
 מיקום:  Hughenden Manor
 
דיוקן בנג'מין דיזראלי הוא ציור משנת 1852 מעשה ידי האמן הבריטי פרנסיס גרנט. הציור מתאר את בנג'מין דיזראלי, פוליטיקאי שמרן שלימים כיהן כראש ממשלת בריטניה. באותה שנה מונה ד'יזראלי לתפקיד שר האוצר בממשלת השמרנים בראשות רוזן דרבי. היצירה ידועה גם בשם החלופי ד'יזראלי כאיש צעיר.
גרנט היה צייר דיוקנאות בתקופה הוויקטוריאנית המוקדמת. בשנת 1866 נבחר לכהן כנשיא האקדמיה המלכותית לאמנויות. הוא החליף את צ'ארלס לוק איסטלייק. דיוקן נוסף של ד'יזראלי צויר בשנת 1881 בידי ג'ון אוורט מיליי. כיום נמצא הציור באוסף הנאמנות הלאומית באחוזת יוג'נדן שבבקינגהמשייר, ביתו הכפרי של ד'יזראלי, לאחר שנתרם על ידי האגודה הד'יזראלית בשנת 1947.
אוגדה

סימון נאט"ו לאוגדת חי"ר
אוגדה או דיוויזיה (באנגלית: Division) היא יחידה צבאית שכפופה לגיס (קורפוס בלעז), מורכבת משתיים עד חמש חטיבות או רגימנטים וכוללת בדרך כלל בין 13,000 ל-20,000 חיילים. האוגדה היא יחידה בעלת יכולת פעולה עצמאית לחלוטין, וכוללת יחידות מסתערות ויחידות תומכות לחימה – סיוע אווירי, סיור, הנדסה קרבית, מודיעין צבאי, לוגיסטיקה ועוד.